แม่เอม เผ่นแล้ว พบมีชื่อเปิดบัญชีรับโอนเงินช่วยน้องยิ้ม ร่วม 20 ล้าน
แม่เอม แม่แท้ๆ น้องยิ้ม ที่นำลูกมาให้แม่ปุ๊กเลี้ยง จนเกิดกรณีวางยาลูก กรีดน้ำตาเรียกความสงสาร รับบริจาคจนได้เงินกว่า 15 ล้าน ล่าสุดมีคนเห็นขนของขึ้นรถตู้ออกจากบ้านที่นครสวรรค์ไปแล้วกองปราบฯ ย้ำโรคประหลาดไม่มีอยู่จริง เด็กรับสารพิษเข้าสู่ร่างกายผ่านการกินจากกรณีเจ้าหน้าที่ตำรวจ กก.4 บก.ป. นำกำลังเข้าจับกุม น.ส.นิษฐา วงวาล หรือ แม่ปุ๊ก อายุ 29 ปี ชาว กทม. ผู้ต้องหาตามหมายจับศาลอาญา ข้อหา รับไว้ซึ่งเด็กโดยมีความมุ่งหมายเพื่อเป็นการแสวงหาประโยชน์โดยมิชอบ พยายามฆ่าผู้อื่นโดยไตร่ตรองไว้ก่อน ทำร้ายผู้อื่นจนเป็นเหตุให้ผู้นั้นถึงแก่ความตาย ฉ้อโกงโดยการแสดงตนเป็นคนอื่น ฉ้อโกงประชาชน ได้ที่บ้านพักแห่งหนึ่งภายในซอยเทิดราชัน 13 ถ.เทิดราชัน แขวงสีกัน เขตดอนเมืองทั้งนี้ แม่ปุ๊ก หลอกลวงชาวเน็ตให้สั่งซื้อสินค้าต่างๆ ผ่านเฟซบุ๊ก โดยอ้างว่าต้องการนำเงินไปรักษาน้องอมยิ้ม อายุ 4 ขวบ ที่ป่วยเป็นโรคประหลาดก่อนจะเสียชีวิตไปเมื่อปลายปี 2562 ต่อมา แม่ปุ๊กอ้างว่าน้องอิ่มบุญ อายุ 2 ขวบ น้องชายคนเล็กได้ป่วยแบบเดียวกัน แต่เมื่อแพทย์ตรวจสอบอาการเด็กแล้วพบพิรุธว่าเด็กอาจถูกสารเคมีที่มีฤทธิ์กัดกร่อนทำลายร่างกาย ขณะที่ตัวแม่ปุ๊กกลับได้เงินช่วยเหลือไปกว่า 15 ล้านบาทความคืบหน้า เวลา 11.00 น. วันที่ 24 พฤษภาคม ที่กองบังคับการปราบปราม (บก.ป.) พ.ต.ท.ณัฐพงษ์ เกิดเอี่ยม รอง ผกก.4 บก.ป. ร่วมแถลงชี้แจงกรณีตำรวจ กก.4 บก.ป. จับกุม น.ส.นิษฐา วงวาล หรือ แม่ปุ๊ก ว่า คดีนี้ในส่วนของกองปราบเริ่มจากกรณีที่แม่เอม ซึ่งเป็นแม่จริงๆ ของน้องอมยิ้มที่เสียชีวิตไปแล้ว โดนหมายเรียกในคดีที่หลอกขายสินค้าออนไลน์ เจ้าตัวจึงเข้ามาชี้แจงว่าถูกแม่ปุ๊กนำเอกสารส่วนตัวไปใช้เปิดบัญชี โดยอ้างว่าจะนำไปทำประกันสุขภาพให้ลูกๆ ตัวเองจึงหลงเชื่อต่อมา ตำรวจได้สืบสวนเส้นทางการเงินจนพบว่า บัญชีในชื่อ แม่เอม เกี่ยวข้องกับการรับบริจาคเงินให้น้องอมยิ้มและอิ่มบุญ เมื่อขยายผลพบว่า มีผู้เสียหายสั่งซื้อของกับแม่ปุ๊กแล้วไม่ได้รับสินค้าจำนวนมากได้โอนเงินเข้าบัญชีดังกล่าว จึงรวบรวมพยานหลักฐานขอศาลออกหมายจับจนกลายเป็นที่มาของการจับกุมครั้งนี้ ซึ่งเงินที่หมุนเวียนในบัญชีดังกล่าวรวม 5 ฉบับ เป็นชื่อของแม่เอม 3 ฉบับ ที่แม่ปุ๊กใช้ไปเปิดบัญชี และเป็นบัญชีของแม่ปุ๊ก 2 ฉบับ รวมยอดเงินร่วม 20 ล้านบาท แต่ยังไม่พบหลักฐานเงินบริจาคว่าเชื่อมโยงไปถึงแม่เอมพ.ต.ท.ณัฐพงษ์ กล่าวอีกว่า ข้อมูลทางการแพทย์ระบุว่า โรคประหลาดที่แม่ปุ๊กอ้างว่าลูกทั้งสองนั้นป่วยไม่มีอยู่จริง ส่วนอาการเจ็บป่วยของเด็กซึ่งมีร่องรอยแผลไหม้ที่ปากนั้น ชัดเจนว่าเป็นการรับสารพิษเข้าสู่ร่างกายผ่านการรับประทานเข้าไป ไม่ใช่โรคทางพันธุกรรมตามคำกล่าวอ้างของผู้ต้องหา ซึ่งแพทย์ยืนยันข้อเท็จจริงมาแล้ว โดยในวันที่จับกุมผู้ต้องหา ตำรวจได้นำหมายศาลเข้าตรวจค้นบ้านและพบสารเคมีเป็นของเหลวต้องสงสัยบางอย่าง ซึ่งกำลังส่งตรวจพิสูจน์ทางวิทยาศาสตร์ว่าเป็นสารที่ออกฤทธิ์ตรงกับที่แพทย์ให้ข้อมูลเรื่องอาการของเด็กหรือไม่พ.ต.ท.ณัฐพงษ์ กล่าวต่อว่า ตอนนี้ยังอยู่ระหว่างขั้นตอนสืบสวนสอบสวนเพื่อให้ความเป็นธรรมกับทุกๆ ฝ่าย แต่ยืนยันว่าตำรวจมีหลักฐานที่น่าเชื่อได้ว่าผู้ต้องหาได้กระทำผิดจริง และหากมีพยานหลักฐานยืนยันได้ว่ามีบุคคลอื่นที่เกี่ยวข้องก็จะต้องถูกดำเนินคดีด้วยอย่างไรก็ตาม ยังมีประเด็นที่ว่า น.ส.นิษฐา เคยเรียนเภสัชกรซึ่งจะเกี่ยวข้องกับการนำสารเคมีมาใช้หรือไม่ ก็นับเป็นข้อมูลสำคัญที่กำลังสืบสวนอยู่ ทั้งนี้ พบว่ายอดเงินบริจาคที่ได้รับไม่สอดคล้องกับค่ารักษาอาการเด็กอย่างมีนัยสำคัญ แต่ต้องตรวจสอบอย่างละเอียด เพราะอาจมีการใช้สิทธิ์เบิกประกันอย่างไรหรือไม่พ.ต.ท.ณัฐพงษ์ กล่าวว่า สำหรับการที่แม่เอม ยกน้องอมยิ้มให้แม่ปุ๊กรับไปดูแลนั้น เพราะเจ้าตัวไม่พร้อมจะมีบุตร โดยไปรู้จักกันผ่านโซเชียลเท่านั้น ซึ่งแม่ปุ๊กอ้างว่าจบเภสัชกร แม่เอมจึงเชื่อว่าเด็กจะมีอนาคตที่ดีกว่า ทั้งนี้ ฝากว่าการมีบุตรในสภาพไม่พร้อมนั้น ยังมีหน่วยงานรัฐที่พร้อมให้การช่วยเหลือ การนำบุตรไปยกให้คนอื่นเอง อาจไม่ปลอดภัยต่อสวัสดิภาพของเด็กอย่างที่ควรจะเป็น และกลายเป็นบ่อเกิดปัญหาสังคม ขอเตือนด้วยว่า การให้เอกสารส่วนตัวกับคนอื่นนั้นไม่ควรทำอย่างยิ่ง เพราะจะถูกนำไปใช้ในทางที่ผิดได้ และฝากประชาชนที่ได้รู้เห็นพฤติกรรมใดๆ ที่เกี่ยวข้องกับน้องอิ่มบุญ น้องอมยิ้ม ขอให้ติดต่อ กก.4 บก.ป.เพื่อให้ข้อมูลประกอบการทำคดีต่อไปวันเดียวกัน ที่จังหวัดนครสวรรค์ ผู้สื่อข่าวได้เดินทางไปบ้านของนางเอม หรือแม่เอมที่เป็นแม่แท้ๆ ของน้องยิ้ม พบว่าเป็นบ้านทาวน์เฮาส์ 2 ชั้น ภายในชุมชนรวมใจพัฒนา ตำบลนครสวรรค์ตก อำเภอเมือง จ.นครสวรรค์ ประตูหน้าบ้านสีเขียวอ่อนล็อกกุญแจด้านใน และประตูบ้านก็ถูกล็อกกุญแจไว้ ไม่มีคนอยู่ในบ้าน จากการพูดคุยกับเจ้าของร้านค้าบริเวณนั้น ทราบว่าคนในบ้านได้ขนกระเป๋าเสื้อผ้าขึ้นรถยนต์ออกไปตั้งแต่เมื่อช่วงเช้ามืด โดยไม่มีใครทราบว่าจะไปไหน คนแถวนั้นยังงงกันอยู่เลย ไม่คิดว่าจะเอาลูกไปให้คนอื่นเลี้ยง.
แม่เอม แม่แท้ๆ น้องยิ้ม ที่นำลูกมาให้แม่ปุ๊กเลี้ยง จนเกิดกรณีวางยาลูก กรีดน้ำตาเรียกความสงสาร รับบริจาคจนได้เงินกว่า 15 ล้าน ล่าสุดมีคนเห็นขนของขึ้นรถตู้ออกจากบ้านที่นครสวรรค์ไปแล้ว
แม่วางยาลูก,แม่ปุ๊ก,วางยาลูก,แม่เลี้ยงเดี่ยว,แม่เอม,ข่าวทั่วไป